Klasa:112-07/23-01/8

Ur.broj:2171-381-01-23-1

Na temelju članka 24. Temeljnog kolektivnog ugovora za službenike i namještenike u javnim službama (NN 56/22,127/22), ravnateljica Doma za starije osobe „Domenico Pergolis“ Rovinj – Casa per anziani „Domenico Pergolis“ Rovigno, raspisuje

**N A T J E Č A J**

**za zasnivanje radnog odnosa za radna mjesta**

1. **Njegovateljica/njegovatelj** 3 izvršitelja/izvršiteljice na neodređeno vrijeme, puno radno vrijeme, probni rad 1 mjesec

**Uvjeti:**

* Završeno osnovnoškolsko obrazovanje i tečaj za njegu
* Poznavanje talijanskog jezika
* 1 godina radnog iskustva

**U dokumentaciji za natječaj potrebno je priložiti** :

1. Vlastoručno potpisanu zamolbu sa kontakt podacima ( e-mail adresa, broj mobitela ili telefona)
2. Životopis
3. Važeću osobnu iskaznicu, vojnu iskaznicu ili putovnicu, a u slučaju da ne posjeduje ni jednu od navedenih isprava – domovnicu
4. Svjedodžbu o završenom osnovno školskom obrazovanju i položenom tečaju za njegu
5. Vlastoručno potpisana izjava o poznavanju talijanskog jezika
6. Dokaz o radnom stažu - elektronički zapis radne knjižice Hrvatskog zavoda za mirovinsko osiguranje ne stariji od 30 dana od dana objave natječaj
7. Uvjerenje nadležnog suda da se protiv kandidata/kandidatkinje ne vodi kazneni postupak **ne starije od 30 dana od dana objave natječaja**

Kandidati cjelokupnu dokumentaciju dostavljaju u preslici **na hrvatskom jeziku**, dok će izabrani kandidat biti pozvan da iste dostave na uvid u izvorniku ili ovjerenoj preslici. Dostavljena dokumentacija neće se vraćati.

Potpunom prijavom smatra se ona koja sadržava sve podatke, kontakt podatke i priloge navedene u natječaju.

Osoba koja nije podnijela pravodobnu ili nepotpunu prijavu ili ne ispunjava formalne uvjete iz natječaja, ne smatra se kandidatom u postupku natječaja.

**Napomena**: Dokaz da kod pojedinog kandidata/kinje ne postoji zapreka iz članka 261. st. 1 Zakona o socijalnoj skrbi ( Narodne novine br. 18/22, 46/22 i 119/22) pribaviti će po službenoj dužnosti Dom, i uvjet je za sklapanje Ugovora o radu.

Svi kandidati podnošenjem prijave daju svoju izričitu suglasnost Domu za starije osobe „Domenico Pergolis“ Rovinj – Casa per anziani „Domenico Pergolis“ Rovigno da u njoj navedene osobne podatke obrađuje u svrhu provedbe natječaja - zapošljavanja, u svrhu sklapanja ugovora o radu, da ih objavljuje na svojim internetskim stranicama i oglasnoj ploči u svrhu kontaktiranja i informiranja podnositelja prijave, te u svrhu upoznavanja javnosti o donesenim odlukama.

Osobni podaci obrađuju se i pohranjuju i temeljem ispunjenja pravnih obveza voditelja obrade.

Osobni podaci biti će zaštićeni od pristupa neovlaštenih osoba, te pohranjene na sigurno mjesto i čuvane u skladu s uvjetima i rokovima predviđenim pozitivnim zakonskim propisima i aktima Voditelja obrade.

Podnositelji prijave prije njenog podnošenja mogu se upoznati sa svim pravima i ostalim obavijestima u svezi s postupanjem s njihovim osobnim podacima, upravljanja privolama i ostalog koja proizlaze iz Opće Uredbe o zaštiti osobnih podataka putem web stranice voditelja obrade - [www.domzaodrasle-dp.hr](http://www.domzaodrasle-dp.hr).

Na natječaj se mogu prijaviti osobe oba spola.

Osobe koje prema posebnim propisima ostvaruju pravo prednosti moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijema u javnu službu sukladno članku 102. Zakona o hrvatskim braniteljima iz Domovinskog rata i članova njihovih obitelji (“Narodne novine” 121/17), članku 48.f Zakona o zaštiti vojnih i civilnih invalida rata (“Narodne novine” 33/92 do 148/13), članku 9. Zakona o profesionalnoj rehabilitaciji i zapošljavanja osoba s invaliditetom (“Narodne novine” 157/13, 152/14 i 39/18), dužan/a se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na prednost prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članova njihovih obitelji uz prijavu na natječaj dužan/a je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat/kinja koji/a se poziva na prednost prilikom zapošljavanja u skladu s člankom 9. Zakona o profesionalnoj rehabilitaciji i zapošljavanja osoba s invaliditetom uz prijavu na natječaj dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Za kandidate koji ispunjavaju formalne uvjete mogu se obaviti razgovori, te po potrebi provesti dodatno testiranje u svrhu provjere znanja, vještina i sposobnosti bitnih za obavljanje poslova radnog mjesta za koje se kandidati/kinje primaju u radni odnos.

Kandidat koji se u prijavi poziva na pravo prednosti pri zapošljavanju po posebnom zakonu, Dom neće dati prednost pri zapošljavanju ako se po provedenom dodatno testiranju utvrdi da se kandidat/kinja ne preporuča ili da se izrazito ne preporuča.

Prijave na natječaj se s dokazima o ispunjavanju uvjeta natječaja dostavljaju poštom na adresu: Dom za starije osobe „Domenico Pergolis“ Rovinj, Carducci 18, 52210 Rovinj ili se mogu predati osobno u ured administrativne referentice radnim danom od ponedjeljka do petka od 08:00 do 14:00 sati, s naznakom **„Za natječaj – ne otvarati“ i obavezno navesti radno mjesto za koje se prijavljuje..**

Natječaj je objavljen putem Hrvatskog zavoda za zapošljavanje, web stranici i oglasnim pločama Doma dana **16.06.2023. godine**. Rok za podnošenje prijava ja zaključno **do 16.08.2023. godine**, **odnosno do popunjavanja**

Dom za starije osobe „Domenico Pergolis“ Rovinj- Casa per anziani „Domenico Pergolis“ Rovigno zadržava se pravo poništenja javnog natječaja, odnosno pravo ne odabrati ni jednog kandidata, bez obveze obrazlaganja svoje odluke i bez ikakve odgovornosti prema kandidatima.

O rezultatima natječaja kandidati/kinje prijavljeni/e na natječaj će biti obaviješteni putem web-stranici Doma za starije osobe „Domenico Pergolis“ Rovinj – Casa per anziani „Domenico Pergolis“ Rovigno, (www.domzaodrasle-dp.hr, objave-natječaji), a sukladno članku 10. st.1. t. 10 Zakona o pravu na pristup informacijama (Narodne novine br. 25/13, 85/15).

Dom za starije osobe „Domenico Pergolis“ Rovinj

Casa per anziani „Domenico Pergolis“ Rovigno